Elu tegi oma keerdkäike ja ma haigestusin.
Esmalt olin kurnatud ja sellele järgnes sügav masendus.
Sealt võib olla hakkaski välja kooruma vajadus muusika järele.
See, mis tähendus oli muusikal minu jaoks
ja kuidas see mulle mõjus.
Siis hakkasid sündima laulud.
Lugesin luuletusi, nende kaudu sündis meloodia.
Kogesin ülistuse väe
ja Jumala nime kõrgeks tõstmise tähtsust.
Tajusin imelist Jumala väe ligiolu ja vajadust selle järele.
Vaimuliku muusika olemus on selles, et see saab alguse Jumalast.
Mõtlen selle all laulu sõnu ja vaimsust.
Muusika looja on saanud sõnad ja meloodia Jumalalt.
Sest siis on see Jumalast sündinud - niinimetatud vaimulik muusika.
Sest palju tehakse ka sellist muusikat, kus ei ülistata Jumala nime.
Räägitakse küll headest asjadest, mida elu kaasa toob.
Armastusest üldiselt,
kuid siis võib peamine küsimus varju jääda.
Kust saab alguse armastus? Kust tuleb elujõud?
Peaks olema selgelt väljendatud, et on Jumal, Jumala vägi,
Jumalast alguse saanud armastus.
Et oleks selge, kus on allikas.
Minu tekstides on palju Jumala sõna,
kuid on ka seda, mida Jumal on kogemuste kaudu esile toonud.
Kuidas Jumal konkreetselt igapäevaelus aitab.
Enda puhul olen tähele pannud, et kui mu vaimus on sündinud laul,
siis see otsekui antakse sulle.
See lihtsalt tuleb ja tööd pole vaja tehagi.
See lihtsalt tuleb kuskilt.
See on tõesti imeline ja imestan ka ise:
"Küll on ilus muusika. See on nii kena viis."
Eneselegi hakkab meeldima. See on tõepoolest antud.
See puudutab mind ennast ka.
Usun, et meie oma hoiak mõjutab muusika loomist.
Kui meil on palvemeelsus: "Issand, kas Sul on mulle midagi?"
"Kas sul on minu kaudu kellelegi teisele anda?"
Sellest saab looming alguse.
Mitte nii, et pean pliiatsit närides hambad ristis laulu valmis saama.
Mu oma plaadi ilmumine on ka ime.
Unistasin palju aastaid oma plaadi ilmumisest.
Samas tahtsin näha,
et kui see unistus on Jumalast, siis see ka täitub.
Ma ei pea ise mingil moel seda protsessi kiirendama.
Kord tööreisil olles mängisin üht klassikalist lugu,
mis kellelegi prouale väga meeldis.
Mõtlesin ka täna seda mängida.
See on "Võta, Jeesus, mu süda".
Hakkasin lihtsalt üht meloodiat klaveril mängima.
Mõtteis mõlkus üks viisijupp ja sõnad otsekui koorusid sealt välja.
Võta, oo Jeesus, mu süda oma kätesse
Mu Issand
Puhasta säravaks, pikkamööda pühaks, puhtaks
Sinu juures ma uueks muutuda saan
Mis purunenud, selle taas terveks sa teed
Pimedusse taas oma valgus too
Ava, oo Jeesus, mu süda tervenisti
Mu Issand
Nii et su kätel võin tunda su armastuse soojust
Armastuse leekides jää sulab, nii külmuski eemale kaob
Oma tulega täida taas mu süda nüüd üleni
Sulge, oo Jeesus, mu süda oma kätesse
Mu Issand
Võta mind oma tiibade varju, igavesse armastusse
Nii et oleksin vaid Sinu juures
Sinu süles saaksin vaikseks jääda
Hetkeks seal puhata tahaksin
Sinu juures
Tõlge: Mare Peterson